क्या कभी हमने सोचा है कि जिन्हें तन ढंकने के लिए ही वस्त्र नसीब नहीं होते वे महिलाएँ माहवारी के समय क्या इस्तेमाल करती होगी? किसी और का मैं नहीं जानती किंतु मैंने कभी नहीं सोचा था. मैं गरीबों को भोजन, कपड़े, दवाई आदि देकर स्वयं के दायित्वों की इति श्री मान लेती थी. अनाथ आश्रम में लड़कियों के हाथ में कपड़े पकड़ाते हुए आत्मिक संतुष्टि का अनुभव कर लेती थी. किंतु सेनेटरी नेपकिन…. हम महंगे पेड काम में लेते हैं. हमारी मम्मी-दादी कपड़ा काम में लेती थी. आज भी कुछ मध्यमवर्गीय घरों में काम में लिया जाता होगा.